《星陈天行》
宋代·林希逸

法驾谁摸写，形容比太清。星陈元肃肃，天运自行行。

阊阖开黄道，璇玑映玉衡。盖明瞻帝近，旗动认参横。

移得魁台下，如闻警跸鸣。流光知遣使，招我立通明。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。